Ramón Muntxaraz

Ramón Muntxaraz Muntxaraz, nado en Toledo en 1947 e finado en Compostela o 29 de xuño de 2008, foi un psiquiatra residente en Galiza.

 Traxectoria 

Chegou a Galiza a finais dos anos setenta, traballou en Valdeorras, onde montou a agrupación cultural Aluvión. Conseguiu unha praza no Hospital Psiquiátrico de Conxo, onde formou a asociación "Gaiola" para a defensa dos dereitos dos enfermos mentais.

Militou en diversas organizacións vencelladas á esquerda independentista galega. Primeiro na Unión do Povo Galego, participando en 1982 na fundación do Bloque Nacionalista Galego. En 1986 participou na creación do Partido Comunista de Liberación Nacional, unha das organizacións que dous anos despois daría lugar á Fronte Popular Galega. Despois pasou a formar parte da Assembleia do Povo Unido, ata a súa disolución a mediados dos anos 90. Ata a súa morte, aínda que xa non militaba en ningunha formación, seguiu a colaborar en plataformas como Causa Galiza.

 Vida persoal 

Casou con Pilar Martínez Otero.
 Véxase tamén 
 Ligazóns externas 
 Ramón Muntxaraz: "A nosa sociedade actual propicia a aparición dos trastornos psíquicos" 

Categoría:Médicos de España
Categoría:Nados en Toledo
Categoría:Nados en 1947
Categoría:Finados en 2008
Categoría:Nacionalistas galegos